Reglulega eru gerðar fólksfjöldaspár ( e. population projections ) á vegum ýmissa aðila , meðal annars Sameinuðu þjóðanna til þess að spá fyrir um hversu margir koma til með að lifa á jörðinni í framtíðinni . Samkvæmt þeirri spá mun engin þjóð önnur en Kína og Indland ná yfir milljarði íbúa á næstu 90 árum . Horfa má enn lengra fram í tímann því árið 2004 birtu Sameinuðu þjóðirnar mannfjöldaspá til ársins 2300 . Þar er heldur ekki gert ráð fyrir að nokkurt land sem ekki nú þegar hefur náð milljarði íbúa fari yfir þann fjölda . Reyndar er gert ráð fyrir að mannkyninu hætti að fjölga þegar kemur fram á næstu öld og smám saman komist á jafnvægi .